69. ΑΠΟΦΑΣΗ ΕΛΕΓΚΤΙΚΟΥ ΣΥΝΕΔΡΙΟΥ(ΟΛΟΜΕΛΕΙΑ) Αριθμ. Φ Γ8/7414 της 9 Απρ./25 Ιουλ.2001 (ΦΕΚ Β΄949) Ειδικές ρυθμίσεις για την άσκηση από το Ελεγκτικό Συνέδριο ελέγχου στους οργανισμούς τοπικής αυτοδιοίκησης πρώτης βαθμίδας και τα νομικά πρόσωπα δημοσίου δικαίου που εποπτεύονται απ' αυτούς. Άρθρο 1 Υποστήριξη της Επιτροπής Προγραμματισμού  και Παρακολούθησης Ελέγχων 1Η Επιτροπή Προγραμματισμού και Παρακολούθησης Ελέγχων, που συστήθηκε με τη διάταξη της παραγράφου 5 του άρθρου 12 του Ν. 2539/1997 (εφεξής Επιτροπή), υποστηρίζεται για την άσκηση των αρμοδιοτήτων της όπως προσδιορίζονται στην απόφαση αυτή: (α) από την τρίτη και την έκτη υπηρεσία Επιτρόπου του Ελεγκτικού Συνεδρίου, (β) από το γραμματέα του Ελεγκτικού Συνεδρίου ή τον αναπληρωτή του, (γ) από τους Γενικούς Συντονιστές Επιτρόπων του Ελεγκτικού Συνεδρίου και (δ) από το τέταρτο Κλιμάκιο του Ελεγκτικού Συνεδρίου. 2.Η τρίτη και η έκτη υπηρεσία Επιτρόπου του Ελεγκτικού Συνεδρίου καθώς και οι Γενικοί Συντονιστές Επιτρόπων του Ελεγκτικού Συνεδρίου επικουρούν την Επιτροπή όπως ειδικότερα ορίζεται στην απόφαση αυτή. 3.Ο γραμματέας του Ελεγκτικού Συνεδρίου ή ο αναπληρωτής του τηρεί τα πρακτικά διασκέψεων της Επιτροπής και επιμελείται για τη διεκπεραίωση των πράξεών της.  4.Η Επιτροπή δύναται, πριν από την άσκηση των αρμοδιοτήτων της όπως προσδιορίζονται στην απόφαση αυτή, να αναθέτει στο τέταρτο Κλιμάκιο του Ελεγκτικού Συνεδρίου τη διατύπωση σχετικής γνώμης. Την ίδια αρμοδιότητα μπορεί να ασκήσει και ο Αντιπρόεδρος που προεδρεύει στην Επιτροπή πριν συγκαλέσει επί του θέματος αυτού την Επιτροπή. Άρθρο 10 Έκτακτοι έλεγχοι 1.Η Επιτροπή συνεδριάζει μέσα σε προθεσμία δεκαπέντε ημερών από την πρωτοκόλληση στο Ελεγκτικό Συνέδριο αίτησης του Υπουργού Εσωτερικών, Δημόσιας Διοίκησης και Αποκέντρωσης ή του αρμόδιου Γενικού Γραμματέα Περιφέρειας για τη διενέργεια έκτακτου ελέγχου. 2.Αν η Επιτροπή κρίνει ότι συντρέχει λόγος εξ αιτίας του οποίου δεν μπορεί να διενεργηθεί τέτοιος έλεγχος, απορρίπτει αιτιολογημένος την αίτηση. Άρθρο 11 Γενίκευση του ελέγχου 1.Γενικευμένος έλεγχος σε ένα ή περισσότερα από τα αντικείμενα ελέγχου που αναφέρονται στην παράγραφο 2 του άρθρου 12 του Ν. 2539/1997 ή και σε άλλο αντικείμενο αποφασίζεται εφόσον με βάση τα ευρήματα του ειδικού ή θεματικού ελέγχου που διενεργήθηκε γεννώνται εύλογες αμφιβολίες ως προς τη νομιμότητα, την κανονικότητα και εν γένει την ορθότητα του συνόλου του αντικειμένου που υποβλήθηκε στον έλεγχο. (Μετά τη σελ. 40,466) Σελ. 40,467 Τεύχος     Σελ.      Οργανισμός Ελεγκτικού Συνεδρίου 29.Α.α.69 2.Η Επιτροπή αποφασίζει τη γενίκευση ύστερα από εισήγηση της τρίτης υπηρεσίας Επιτρόπου του Ελεγκτικού Συνεδρίου, η οποία επεξεργάζεται για το σκοπό αυτό όλες τις εκθέσεις ελέγχου των Επιτρόπων ενεργώντας με τους κανόνες της μεθόδου που είχε χρησιμοποιηθεί κατά τον σχεδιασμό του ελέγχου για την επιλογή του ελεγκτέου δείγματος. Άρθρο 12 Υποβολή στοιχείων στο Ελεγκτικό Συνέδριο 1.Οι ελεγχόμενοι φορείς υποβάλλουν στο Ελεγκτικό Συνέδριο κάθε έτος αντίγραφα των απολογισμών τους συνοδευόμενα από: (α) τις σχετικές επί αυτών εκθέσεις και πράξεις των αρμοδίων οργάνων τους, (β) κατάσταση των υπολόγων με την πράξη ανάθεσης καθηκόντων σ' αυτούς και την οικεία βεβαίωση ανάληψης υπηρεσίας, (γ) ταμιακό απολογιστικό πίνακα (δ) βεβαίωση του πιστωτικού ιδρύματος όπου κατατίθενται χρήματα διαθέσιμα από τους ανωτέρω οργανισμούς και τα νομικά πρόσωπα για το χρηματικό υπόλοιπο κατά την 31η Δεκεμβρίου του αμέσως προηγούμενου έτους, (ε) τελική κατάσταση του λογαριασμού χρηματικής διαχείρισης και ανάλυση του χρηματικού υπολοίπου σε μετρητά και αντίτιμα, (στ) την έκθεση λογοδοσίας Δημάρχου ή Προέδρου Κοινότητας με τα οικεία πρακτικά συζήτησής της στο δημοτικό ή το κοινοτικό συμβούλιο και αντίγραφο κάθε έκθεσης επιθεώρησης ή ελέγχου που τηρείται στον ελεγχόμενο φορέα, (ζ) κατάσταση των δανείων και εγγυήσεων που συνομολογήθηκαν κατά τη διάρκεια της χρήσης, (η) τα στοιχεία που τηρούνται για την παρακολούθηση της ακίνητης και της κινητής, πλην χρημάτων, περιουσίας του οργανισμού ή του νομικού προσώπου, (θ) κατάλογος των νομικών προσώπων ιδιωτικού δικαίου που ανήκουν στον καθέκαστο οργανισμό τοπικής αυτοδιοίκησης πρώτης βαθμίδας ή στα νομικά πρόσωπα δημοσίου δικαίου που ανήκουν σ' αυτόν, (ι) τον προϋπολογισμό, με τις τυχόν τροποποιήσεις του, τον ισολογισμό και κάθε άλλο ανάλογο συγκεντρωτικό λογαριασμό των τελευταίων οκτώ ετών του ίδιου του οργανισμού και των νομικών προσώπων δημοσίου δικαίου που ανήκουν σ' αυτόν, (ια) κατάσταση των φυσικών προσώπων που απασχολούνται από τον οργανισμό ή τα ανωτέρω νομικά πρόσωπα με μνεία της πράξης διορισμού τους ή της έγκρισης πρόσληψής τους. Σελ. 40,468 Τεύχος     Σελ.      2.Τα στοιχεία που αναφέρονται στην προηγούμενη παράγραφο υποβάλλονται σε αντίγραφα στην έκτη υπηρεσία Επιτρόπου του Ελεγκτικού Συνεδρίου και στην υπηρεσία Επιτρόπου του Ελεγκτικού Συνεδρίου που εδρεύει μέσα στη γεωγραφική περιφέρεια της ίδιας Νομαρχιακής Αυτοδιοίκησης. 3.Αν ο έλεγχος, σύμφωνα με την πράξη σχεδιασμού του, δεν είναι επιτόπιος, ο επικεφαλής της ομάδας ελέγχου Επίτροπος ορίζει με πράξη του τα δικαιολογητικά που πρέπει να υποβληθούν, την υπηρεσία του Ελεγκτικού Συνεδρίου όπου θα διαβιβασθούν και τάσσει προθεσμία αποστολής τους. 4.Τα στοιχεία που αναφέρονται στην παράγραφο 1 είναι δυνατόν να υποβάλλονται και σε ηλεκτρονικό μέσο εγγραφής. Άρθρο 13 Διενέργεια του ελέγχου 1.Ο Αντιπρόεδρος που προεδρεύει στην Επιτροπή κοινοποιεί την πράξη σχεδιασμού του ελέγχου στους Επιτρόπους και δικαστικούς υπαλλήλους του Ελεγκτικού Συνεδρίου που ορίσθηκαν για την εκτέλεση του ελέγχου. 2.Ο Αντιπρόεδρος που προεδρεύει στην Επιτροπή ανακοινώνει στους οργανισμούς ή τα νομικά πρόσωπα που πρόκειται να ελεγχθούν, το αντικείμενο του ελέγχου, τον τόπο και τη χρονική διάρκεια του ελέγχου που θα διεξαχθεί καθώς και, ονομαστικώς, τον Επίτροπο ή τους Επιτρόπους που έχουν ορισθεί για τη διενέργειά του. 29.Α.α.69 Οργανισμός Ελεγκτικού Συνεδρίου 3.Ο Επίτροπος που ορίσθηκε για τη διενέργεια του ελέγχου ή, αν έχουν ορισθεί περισσότεροι, ο επικεφαλής της ομάδας ελέγχου ειδοποιεί τους ανωτέρω οργανισμούς και τα νομικά πρόσωπα για την ημερομηνία και την ώρα έναρξης του επιτόπιου ελέγχου οκτώ ημέρες τουλάχιστον πριν από την ημερομηνία αυτή. 4.Κατά τη διενέργεια του ελέγχου, δεν πρέπει να παρακωλύεται η ομαλή λειτουργία της υπηρεσίας που ελέγχεται επιτοπίως πέρα από το απολύτως αναγκαίο μέτρο. 5.Η Επιτροπή δύναται να αναθέσει σε γενικό συντονιστή Επιτρόπων την επιθεώρηση ομάδας ελέγχου. Άρθρο 14 Έκθεση ελέγχου 1.Μετά την τήρηση της διαδικασίας που προβλέπεται από το άρθρο 12 παρ. 3 του Ν. 2539/1997, συντάσσεται από τον Επίτροπο ή τους Επιτρόπους που διενήργησαν τον έλεγχο, η έκθεση που προβλέπεται από την ίδια διάταξη. Αν ο έλεγχος διενεργήθηκε από περισσότερους Επιτρόπους, ο κάθε ένας από αυτούς, συντάσσει το τμήμα της έκθεσης που αντιστοιχεί σ' αυτόν σύμφωνα με την πράξη κατανομής της ελεγκτέας ύλης. Ο επικεφαλής Επίτροπος διαμορφώνει το ενιαίο και οριστικό κείμενο της έκθεσης ελέγχου. 2.Η έκθεση και τα ευρήματα του ελέγχου υποβάλλονται στην Επιτροπή την ημερομηνία που έχει ταχθεί από την πράξη σχεδιασμού. Η Επιτροπή δύναται να καλεί ενώπιόν της τον επικεφαλής ή άλλα μέλη της ομάδας ελέγχου για την παροχή διευκρινήσεων. 3.Το περιεχόμενο της έκθεσης ανήκει στην αποκλειστική ευθύνη των προσώπων που την υπογράφουν. Άρθρο 15 Αξιολόγηση του ελέγχου 1.Η Επιτροπή, ύστερα από εισήγηση του αρμόδιου καθύλη Γενικού Συντονιστή και με την επιφύλαξη της διάταξης του άρθρου 1 παράγραφος 4, αξιολογεί την έκθεση για να διαπιστώσει: (α) αν ο έλεγχος διενεργήθηκε σύμφωνα με την νομοθεσία που τον διέπει, (β) αν αναζητήθηκαν αυτά που έπρεπε να αναζητηθούν σύμφωνα με τους στόχους και το αντικείμενο του ελέγχου και εν γένει αν εκτελέσθηκε η πράξη σχεδιασμού του, (γ) αν στο κείμενο της εκθέσεως παρατηρούνται καταδήλως κενά ή αντιφάσεις, (δ) αν η τεκμηρίωση των ευρημάτων είναι καταδήλως ανεπαρκής, (ε) αν τηρήθηκαν οι αρχές της ελεγκτικής μεθοδολογίας  που αναφέρονται στο άρθρο 3 της απόφασης αυτής, (στ) αν ελήφθησαν υπ' όψη οι παρατηρήσεις αυτών που ελέγχθηκαν σύμφωνα με όσα ορίζονται στο άρθρο 12 παρ. 3 του Ν. 2539/1997. 2.Με αιτιολογημένη απόφασή της, η Επιτροπή δύναται να ζητήσει συμπλήρωση της έκθεσης από τον Επίτροπο ή τους Επιτρόπους που την υπογράφουν καθώς και επανάληψη, μερικώς ή ολικώς, του ελέγχου από τα ίδια τα πρόσωπα που διενήργησαν αυτόν ή από άλλα που επιλέγονται σύμφωνα με όσα ορίζονται στο άρθρο 6.  Άρθρο 16 Τελικές διατάξεις 1.Η ισχύς της απόφασης αυτής αρχίζει 60 ημέρες μετά τη δημοσίευσή της στην Εφημερίδα της Κυβερνήσεως. 2.Ο προγραμματισμός και ο σχεδιασμός των ελέγχων κατά το τρέχον έτος αποφασίζεται με σύντμηση των προθεσμιών που προβλέπονται στην απόφαση αυτή. Άρθρο 2 Αναπλήρωση μελών της Επιτροπής Οι Αντιπρόεδροι που μετέχουν στην Επιτροπή, όταν κωλύονται, αναπληρώνονται από τους δικαστικούς λειτουργούς που τους αναπληρώνουν σε περίπτωση κωλύματός τους στις συνεδριάσεις του Τμήματος του οποίου είναι Πρόεδροι. Άρθρο 3 Εφαρμογή αρχών ελεγκτικής μεθοδολογίας Για τον προγραμματισμό, το σχεδιασμό, τη διενέργεια του ελέγχου, τη διατύπωση της οικείας εκθέσεως καθώς και για την αξιολόγηση του ελέγχου, τα αρμόδια όργανα του Ελεγκτικού Συνεδρίου δύνανται να ακολουθούν, εφόσον αυτό δεν προσκρούει στην ισχύουσα νομοθεσία, τις γενικώς παραδεδεγμένες αρχές της ελεγκτικής μεθοδολογίας. Άρθρο 4 Τήρηση αρχείου 1.Για την άσκηση των αρμοδιοτήτων του Ελεγκτικού Συνεδρίου που προβλέπονται στο άρθρο 12 του Ν. 2539/ 1997, η έκτη υπηρεσία Επιτρόπου του Ελεγκτικού Συνεδρίου τηρεί γενικό και ειδικό αρχείο. 2.Το γενικό αρχείο τηρείται ανά θέμα με χρονολογική τάξη και περιλαμβάνει: (α) τη γενική νομοθεσία περί οργανισμών τοπικής αυτοδιοικήσεως πρώτης βαθμίδας, (β) τις πράξεις της Επιτροπής, τη σχετική αλληλογραφία, τις εκθέσεις που εκδίδονται κατά τις διατάξεις του άρθρου 12 του Ν. 2539/1997 και κάθε άλλο στοιχείο σχετικό με τους ελέγχους που διενεργούνται κατά τη διάταξη αυτή, (γ) κάθε έκθεση ή πόρισμα διοικητικού ή κοινοτικού ελέγχου σχετικώς με τα ανωτέρω θέματα που περιέρχεται σ' αυτήν, (δ) καταγγελίες για τα ίδια θέματα στις οποίες δόθηκε δημοσιότητα ή περιήλθαν επωνύμως στην υπηρεσία. 3.Το ειδικό αρχείο τηρείται ανά οργανισμό τοπικής αυτοδιοίκησης πρώτης βαθμίδας με χρονολογική τάξη και περιλαμβάνει: (α) την ειδική νομοθεσία που διέπει τον οργανισμό αυτό και ιδίως τον κανονισμό εσωτερικής υπηρεσίας του, (β) την ειδική νομοθεσία που διέπει τα νομικά πρόσωπα δημοσίου δικαίου που εποπτεύονται από αυτόν, (γ) κατάλογο των νομικών προσώπων ιδιωτικού δικαίου που ανήκουν σ' αυτόν ή στα νομικά πρόσωπα δημοσίου δικαίου, (δ) τα στοιχεία που αναφέρονται στο άρθρο 12 παράγραφος 1 της παρούσης και (ε) κάθε χρήσιμο στοιχείο για τον έλεγχο. (Μετά τη σελ. 40,464) Σελ. 40,465 Τεύχος     Σελ.      Οργανισμός Ελεγκτικού Συνεδρίου 29.Α.α.69 Άρθρο 5 Προγραμματισμός και σχεδιασμός ελέγχων 1.Το ετήσιο πρόγραμμα ελέγχων καταρτίζεται από την Επιτροπή για την περίοδο από 1ης Ιανουαρίου έως 31ης Δεκεμβρίου κάθε έτους. Για το είδος των ελέγχων που θα πραγματοποιηθούν κατά το επόμενο έτος, τους οργανισμούς τοπικής αυτοδιοίκησης πρώτης βαθμίδας που θα ελεγχθούν και το αντικείμενο του ελέγχου αποφασίζει η Επιτροπή το μήνα Μάιο κάθε έτους ύστερα από εκτίμηση των στοιχείων που τηρούνται στην έκτη υπηρεσία Επιτρόπου. Οι υπηρεσίες Επιτρόπου του Ελεγκτικού Συνεδρίου με ελεγκτικό αντικείμενο επιτρέπεται να διατυπώνουν αιτιολογημένως προς τη Επιτροπή σχετικές προτάσεις. 2.Με βάση το ετήσιο πρόγραμμα ελέγχων, η Επιτροπή σχεδιάζει μέχρι το τέλος Νοεμβρίου κάθε έτους τους ελέγχους που έχουν προγραμματισθεί. Σχεδιασμός πραγματοποιείται για κάθε έλεγχο ξεχωριστά ή ενιαίως αναλόγως των αναγκών. Στην πράξη σχεδιασμού περιλαμβάνεται: (α) ο ορισμός του Επιτρόπου ή των Επιτρόπων που θα διενεργήσουν τον έλεγχο και των δικαστικών υπαλλήλων με τους οποίους θα συνεργασθούν οι Επίτροποι, (β) η χρονική διάρκεια του ελέγχου και η ημερομηνία κατά την οποία πρέπει να παραδοθεί η έκθεση ελέγχου με τα σχετικά ευρήματα, (γ) ο τόπος διενέργειας του ελέγχου (δ) ένα ή περισσότερα από τα αντικείμενα ελέγχου που αναφέρονται ενδεικτικώς στην παράγραφο 2 του άρθρου 12 του Ν. 2539/1997 ή και οποιοδήποτε άλλο αντικείμενο κρίνεται αναγκαίο, (ε) το οικονομικό έτος ή τα οικονομικά έτη στα οποία αναφέρεται ο έλεγχος, (στ) το δείγμα επί του οποίου θα ασκηθεί ο έλεγχος, το οποίο επιλέγεται όπως ορίζεται στο άρθρο 7, (ζ) τα ζητήματα ως προς τα οποία κρίνει ότι πρέπει να επιστηθεί ιδιαιτέρως η προσοχή των ελεγκτών. 3.Το ετήσιο πρόγραμμα ελέγχων και οι πράξεις σχεδιασμού ελέγχων κοινοποιούνται στην οικονομική υπηρεσία του Ελεγκτικού Συνεδρίου για διατύπωση γνώμης σχετικώς με την προϋπολογιζόμενη δαπάνη. Άρθρο 6 Όργανα διενέργειας των ελέγχων 1.Οι έλεγχοι διενεργούνται από τον Επίτροπο ή τους Επιτρόπους που υπηρετούν σε υπηρεσία του Ελεγκτικού Συνεδρίου η οποία εδρεύει στη γεωγραφική περιφέρεια της Νομαρχιακής  Σελ. 40,466 Τεύχος     Σελ.      Αυτοδιοίκησης μέσα στα όρια της οποίας βρίσκεται ο οργανισμός ή το νομικό πρόσωπο που πρόκειται να ελεγχθεί. Οι ανωτέρω επικουρούνται από δικαστικούς υπαλλήλους του Ελεγκτικού Συνεδρίου που υπηρετούν στην υπηρεσία όπου οι Επίτροποι προΐστανται. Στην ομάδα ελέγχου μπορεί να συμμετέχουν και υπάλληλοι άλλων υπηρεσιών Επιτρόπου. 2.Εφόσον για τη διενέργεια του ελέγχου απαιτείται ειδική εμπειρία, η Επιτροπή μπορεί να αναθέτει, κατά παρέκκλιση όσων ορίζονται πιο πάνω, τη διενέργεια του ελέγχου στον Επίτροπο ή τους Επιτρόπους που διαθέτουν κατά την κρίση της την εμπειρία αυτή. 3.Σε Επιτρόπους που υπηρετούν σε όμορες Νομαρχιακές Αυτοδιοικήσεις δύναται για ειδικό κάθε φορά λόγο να ανατίθεται η διενέργεια των ανωτέρω ελέγχων αντί των Επιτρόπων που αναφέρονται στην παράγραφο 1. 4.Εφόσον στην ομάδα ελέγχου συμμετέχουν περισσότεροι Επίτροποι, επικεφαλής τους ορίζεται όποιος έχει ασκήσει καθήκοντα Επιτρόπου περισσότερο χρόνο και, αν έχουν υπηρετήσει τον ίδιο χρόνο, ο επικεφαλής επιλέγεται από την Επιτροπή. 5.Η κατανομή της ελεγκτέας ύλης μεταξύ περισσότερων Επιτρόπων που ορίζονται για τη διενέργεια ενός ελέγχου δύναται να καθορίζεται με την πράξη σχεδιασμού. Αν η κατανομή δεν καθορισθεί με την πράξη αυτή, ο επικεφαλής της ομάδας ελέγχου αποφασίζει σχετικώς με πράξη του. Η κατανομή των καθηκόντων των δικαστικών υπαλλήλων που συμμετέχουν σε ομάδα ελέγχου με περισσότερους Επιτρόπους αποφασίζεται από τον επικεφαλής της ομάδας. 29.Α.α.69 Οργανισμός Ελεγκτικού Συνεδρίου 6.Τα μέλη της ομάδας ελέγχου μπορεί να αντικαθίστανται για εύλογη αιτία από το όργανο που τους όρισε. Άρθρο 7 Επιλογή του ελεγκτέου δείγματος Η Επιτροπή καθορίζει το μέγεθος του δείγματος ή τα κριτήρια για την επιλογή του ύστερα από εισήγηση της τρίτης υπηρεσίας Επιτρόπου του Ελεγκτικού Συνεδρίου. Άρθρο 8 Ειδικοί έλεγχοι 1.Πριν από την κατάρτιση του ετήσιου προγράμματος ελέγχων και πάντως όχι αργότερα από την 31η Μαρτίου κάθε έτους, η έκτη υπηρεσία Επιτρόπου ενημερώνει την Επιτροπή σχετικώς με τους οργανισμούς τοπικής αυτοδιοίκησης πρώτης βαθμίδας και τα νομικά πρόσωπα δημοσίου δικαίου που ανήκουν σ' αυτούς, τα οποία δεν έχουν ελεγχθεί κατά τα δύο τελευταία έτη. Μέσα στην ίδια προθεσμία, ενημερώνει επίσης την Επιτροπή για τα αντικείμενα του ελέγχου που αναφέρονται στην παράγραφο 2 του άρθρου 12 του Ν. 2539/1997 ως προς τα οποία οι ανωτέρω οργανισμοί και τα νομικά πρόσωπα δεν έχουν ελεγχθεί κατά την τελευταία διετία. 2.Η Επιτροπή μπορεί να κατατάξει τους οργανισμούς τοπικής αυτοδιοίκησης πρώτης βαθμίδας και τα νομικά πρόσωπα δημοσίου δικαίου που ανήκουν σ' αυτούς σε τρεις κατηγορίες αναλόγως με την ανάγκη που κρίνει ότι υφίσταται για την πραγματοποίηση ειδικού ελέγχου σε αυτά ανά έτος, ανά δύο ή ανά τρία έτη. Για την κατάταξη σε μία από τις τρεις κατηγορίες λαμβάνει υπόψη της το οικονομικό μέγεθος κάθε ελεγχομένου, τα ευρήματα των ελέγχων του Ελεγκτικού Συνεδρίου προηγούμενων ετών, τη συμμόρφωση ή μη του ελεγχομένου προς τις παρατηρήσεις του Ελεγκτικού Συνεδρίου που διατυπώνονται σε προηγούμενες εκθέσεις καθώς και την ανάγκη διερεύνησης ζητημάτων που σχετίζονται με τη διαχείριση του ελεγχομένου. Άρθρο 9 Θεματικοί έλεγχοι 1.Το τέταρτο Κλιμάκιο του Ελεγκτικού Συνεδρίου με βάση τα στοιχεία που τηρούνται στην έκτη υπηρεσία Επιτρόπου σύμφωνα με το άρθρο 4 εισηγείται προς την Επιτροπή τον Απρίλιο κάθε έτους τη διενέργεια ενός ή περισσότερων θεματικών ελέγχων σε οργανισμούς τοπικής αυτοδιοίκησης πρώτης βαθμίδας μιας ή περισσότερων Περιφερειών. 2.Για την επιλογή του θέματος λαμβάνεται ιδίως υπ' όψη: (α) το ενδιαφέρον της κοινής γνώμης για μια ειδική όψη της διαχείρισης των οργανισμών τοπικής αυτοδιοίκησης πρώτης βαθμίδας και των νομικών προσώπων δημοσίου δικαίου που ανήκουν σ' αυτούς, όπως το ενδιαφέρον αυτό συνάγεται από την έκταση των σχετικών δημοσιεύσεων στα μέσα ενημέρωσης, (β) το μέγεθος της οικονομικής διαχείρισης ως προς τη συγκεκριμένη δραστηριότητα που πρόκειται να ελεγχθεί, (γ) η ευρύτητα της διακριτικής ευχέρειας εκτίμησης που αναγνωρίζεται από τον νόμο στις τοπικές αρχές για τη διάθεση δημόσιου χρήματος προς άσκηση συγκεκριμένης αρμοδιότητας αυτών. 3.Η Επιτροπή προγραμματίζει και σχεδιάζει τουλάχιστον ανά τριετία θεματικούς ελέγχους με στόχο τη διερεύνηση της νομιμότητας των αναθέσεων χωρίς διαγωνισμό έργων, προμηθειών και υπηρεσιών, της απασχόλησης προσωπικού με σύμβαση έργου και των ενισχύσεων σε μη κερδοσκοπικά νομικά πρόσωπα ιδιωτικού δικαίου. 4.Το τέταρτο Κλιμάκιο διατυπώνει σε ενιαίο κείμενο ανά θέμα, τις εκθέσεις θεματικού ελέγχου των Επιτρόπων και τις αντίστοιχες παρατηρήσεις εκείνων που ελέγχθηκαν, χωρίς να αλλοιώνεται η ουσία των ανωτέρω εκθέσεων και παρατηρήσεων. 